
COLEGIUL NAŢIONAL „OCTAVIAN GOGA” MIERCUREA-CIUC, JUD. HARGHITA



Nr. 6521/09.11.2026
COLEGIUL NAȚIONAL „OCTAVIAN GOGA”
cu sediul în Miercurea-Ciuc, strada Tudor Vladimirescu, nr.40, judeţul Harghita
organizează concurs pentru ocuparea unui post de administrator de patrimoniu I/S —post vacant cu normă întreagă, pe durată nedeterminată

A. Colegiul Naţional „Octavian Goga” Miercurea-Ciuc, str. Tudor Vladimirescu, nr.40, judeţul Harghita,tel.  0787858202,  e-mail : cn.octaviangoga@eduhr.ro, organizează concurs pentru ocuparea postului contractual vacant de administrator de patrimoniu I/S —post vacant cu normă întreagă, pe durată nedeterminată, în conformitate cu H.G. nr. 36/08.11.2022 pentru aprobarea Regulamentului-cadru privind organizarea si dezvoltarea carierei personalului contractual din sectorul bugetar plătit din fonduri publice, art.30 din legea 53/2003 privind Codul Muncii, cu modificările şi completările ulterioare.

1. Nivelul postului: executie— didactic auxiliar
2. Denumirea postului de administrator de patrimoniu I/S — post vacant cu normă întreagă, pe durată nedeterminată
3. Treapta profesională: I/S
4. Numărul de posturi: 1
5. Durata normală a timpului de lucru: 8h/zi, 40h/săptămână.
 
B. Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări,precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverintei eliberate de angajator pentru perioada lucrată, care să ateste
vechimea in muncă si în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie
al candidatului sau de către unităţile sanitare abilitate cu cel mult 6 luni anterior derulării concursului:
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învățământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Actele prevăzute la punctele b)-e) vor fi prezentate şi în original în vederea verificării conformităţii copiilor cu acestea.
Dosarul de concurs se depune la secretariatul Colegiului Naţional „Octavian Goga” Miercurea-Ciuc.

C. Condiţiile generale prevăzute de art. 15 din H.G. 1336/08.11.2022 sunt:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elvetiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverintei medicale eliberate de medicul de familie sau de unităţile sanitare abilitate;
e) îndeplinește condiţiile de studii, de vechime în specialitate si, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracțiuni de corupţie sau de serviciu, infracțiuni de fals ori contra înfăptuirii justiției, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau fata de aceasta nu s-a luat măsura de siguranță a interzicerii ocupării unei funcţii sau a exercitării unei profesii;
        h) nu a comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
D. Condiţii specifice de participare la concurs:
1. Studii de specialitate: absolvirea, cu diplomă a unei instituții de învățământ superior de inginer / subinginer, economist.
2. Vechime în specialitate : minimum 7 ani;
3. Cunoștințe avansate de operare calculator;
4. Cunoștințe de accesare platforma SEAP ;
5. Permis de conducere categoria B;
6. Abilităţi de comunicare şi relationare cu întreg personalul unităţii de învățământ;
7. Disponibilitate la program flexibil.
           E. Probele de concurs:
Concursul pentru ocuparea postului de  administrator de patrimoniu constă în 3 etape succesive după cum urmează:
- Selecţia dosarelor de înscriere;
- Proba scrisă; Punctajul maxim este de 100 puncte. Durata probei este de 1 oră.
- Interviul, ale cărui criterii de evaluare sunt:
a) abilităţi si cunoştinţe impuse de funcţie;
b) capacitatea de analiză şi sinteză;
c) motivaţia candidatului;
d) comportamentul în situaţiile de criză;
e) abilităţi de comunicare;
f) iniţiativă şi creativitate.
Punctajul maxim este de 100 puncte.
Punctajul final se calculeaza ca medie aritmetica a punctajelor obtinute la proba practica si interviu.

Fiecare probă se notează cu maximum 100 de puncte. Sunt declaraţi admişi candidaţii care îndeplinesc condiţiile de înscriere la concurs, ale căror dosare au fost validate și au obţinut minimum 50 de puncte la fiecare dintre probe. Probele sunt eliminatorii. Se pot prezenta la următoarea etapă numai candidaţii declaraţi admişi la etapa precedentă (au obținut cel putin 50 de puncte la proba anterioară).
Rezultatul final este media aritmetică dintre punctajele de la proba scrisă si interviu. Se consideră admis la concursul pentru ocuparea unui post vacant, candidatul care a obţinut cel mai mare punctaj dintre candidaţii care au concurat pentru același post, cu condiţia ca aceştia să fi obținut punctajul minim necesar.
Ocuparea posturilor se face în ordinea descrescătoare a punctajelor finale obținute de candidaţii
admiși, la finalul concursului.

F. Bibliografie::

- Legea învățământului preuniversitar nr. 198/2023;
- Legea nr. 98/19.05.2016 privind achizițiile publice;
- O.M.F.P. nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;
- O.M.F.P. nr. 3512/2008 privind documentele financiar-contabile, cu modificările și completările ulterioare;
- LEGEA nr. 319/2006 – Legea securității și sănătății în muncă, cu modificările și completările ulterioare;
- LEGEA nr. 307/2006 privind apărarea împotriva incendiilor, cu modificările și completările ulterioare;
- LEGEA nr. 333/2003 privind paza obiectivelor, bunurilor, valorilor și protecția persoanelor, cu modificările și completările ulterioare – cap. II – secțiunea a 2-a, cap. IV – secțiunea 1, cap. V – secțiunile 1, 2, 3, cap. VI – secțiunea 1, cap. IX.

NOTĂ: Se vor studia de către candidați actele normative indicate, cu toate completările și modificările ulterioare ale acestora.

G. Tematica de concurs:

- Structura, organizarea și responsabilitățile personalului didactic auxiliar și administrativ, compartimentul administrativ – organizare și responsabilități;
- Norme privind organizarea și efectuarea inventarierii;
- Atribuțiile principale ale gestionarului, condiții privind angajarea gestionarilor, răspunderea penală și civilă a gestionarului;
- Norme generale de întocmire și utilizare a documentelor financiar-contabile;
- Norme specifice de utilizare a documentelor financiar-contabile;
- Modul de realizare a achizițiilor publice, proceduri de atribuire a contractelor de achiziție publică;
- Obligațiile angajatorilor, obligațiile lucrătorilor privind securitatea și sănătatea în muncă;
- Dispoziții generale, obligații privind apărarea împotriva incendiilor;
- Paza obiectivelor, bunurilor, valorilor și protecția persoanelor.






H. Calendarul de desfăşurare a concursului, respectiv data limită şi ora până la care se pot depune dosarele de concurs:

DATA PUBLICĂRII ANUNŢULUI -11.11.2026

Perioada de depunere dosare de concurs
11.11.2026-24.11.2026 Program orar: 8:00 -14:00 de luni până vineri;
24.11.2026 Termenul limită de depunere a dosarelor este 24.11.2026, ora: 14:00
25.11.2026 ora: 9:00 Selecţia dosarelor
26.11.2026 ora: 10:00 Afişare rezultate selecţie dosare
27.11.2026  ora: 10:00 -12:00 Depunere contestaţii selecție dosare
02.12.2026 ora: 14:00 | Rezultate contestaţii selecție dosare
07.12.2026  ora :09:00-10.00 Proba scrisă
07.12.2026 ora: 14:00 Afişare rezultate proba scrisă
08.12.2026  ora: 13:00-15:00 Depunere contestaţii proba scrisă
08.12.2026 ora: 15:00 Afişare rezultate contestaţii proba scrisă 
09.12.2026 ora: 09:00 Proba interviu
09.12.2026 ora: 12:00 - Afişare rezultate proba interviu
09.12.2026  ora: 14:00  Depunere contestaţii proba interviu
09.12.2026 ora: 15:00 Afişare rezultate contestaţii proba interviu
09.12.2026 ora: 15:30 Afişare rezultate finale concurs

Relaţii suplimentare se pot obține la secretariatul Colegiului Național ”Octavian Goga” situat în Str. Tudor Vladimirescu Nr. 40, Miercurea – Ciuc, tel: 0787858202.

FIȘA POSTULUI:

I. ATRIBUŢII SPECIFICE POSTULUI
1. PROIECTAREA ACTIVITĂŢII
- Elaborarea documentelor de proiectare a activităţii conform specificului postului.
- Realizarea planificării activităţii de distribuire a materialelor şi accesoriilor necesare desfăşurării activităţii personalului din unitatea de învăţământ.
- Elaborarea graficelor de activitate pentru personalul de îngrijire şi pază din unitatea de învăţământ.
- Elaborarea tematicii şi a graficului de control ale activităţii personalului din subordine.

2. REALIZAREA ACTIVITĂŢILOR 
- Identificarea soluţiilor optime, prin consultare cu conducerea unităţii, pentru toate problemele ce revin sectorului administrativ;
- Organizarea şi gestionarea bazei materiale a unităţii de învăţământ;
- Elaborarea documentaţiei necesare, conform normelor în vigoare, pentru realizarea de achiziţii publice în vederea dezvoltării bazei tehnico-materiale a unităţii de învăţământ;
- Asigurarea îndeplinirii formelor legale privind schimbarea destinaţiei bunurilor ce aparţin unităţii de învăţământ;
- Recuperarea/remedierea pagubelor materiale, de orice fel, aflate în patrimoniul unității;
- Realizarea reparaţiilor, care sunt în sarcina unităţii, şi a lucrărilor de întreţinere, igienizare, curăţenie şi gospodărire a unităţii de învăţământ;
- Întreţinerea terenurilor, clădirilor şi a tuturor componentelor bazei didactico-materiale;
- Realizarea demersurilor necesare obţinerii autorizaţiilor de funcţionare a unităţii de învăţământ, care intră în atribuţiile unităţii de învăţământ;
- Recepţia bunurilor, serviciilor şi a lucrărilor, printr-o comisie constituită la nivelul compartimentului;
- Înregistrarea modificărilor produse cu privire la existenţa, utilizarea şi mişcarea bunurilor din gestiune şi prezentarea actelor corespunzătoare Compartimentul financiar- contabil;
- Evidenţa consumului de materiale;
- Punerea în aplicare a măsurilor stabilite de către conducerea unităţii de învăţământ privind sănătatea şi securitatea în muncă, situaţiile de urgenţă şi P.S.I.;
- Întocmirea proiectului anual de achiziţii şi a documentaţiilor de atribuire a contractelor;
- Întocmeşte planul de activităţi a compartimentului şi îl prezintă spre aprobare conducerii unităţii, în care cuprinde sarcinile fiecărui angajat, programul de lucru şi modul cum evaluează activitatea acestora (indicatori de performanţă);
- Monitorizează permanent îndeplinirea exemplară a sarcinilor personalului din subordine, conform criteriilor de evaluare prevăzute în fişa postului;
- Se preocupă pentru asigurarea condiţiilor optime de muncă a salariaţilor din subordine, a materialelor de curăţenie necesare şi de protecţie a muncii;
- Se asigură că la fiecare loc de muncă, nu există condiţii vătămătoare sau periculoase, care să aducă atingere sănătăţii subordonaţilor;
- Este preocupat permanent de folosirea judicioasă şi economică a materialelor de întreţinere şi curăţenie, a energiei electrice şi termice, aspecte ce se vor regăsi în planul de activităţi anuale;
- Pregăteşte cu personalul din subordine, localul unității de învățământ pentru începerea anului şcolar în cele mai bune condiţii, se asigură că există curăţenie atât în spaţiile interioare, cât şi în grădina şi curtea unității;
- Prin personalul propriu, participă la înlăturarea comportamentului neadecvat al elevilor, informează conducerea unității dacă sunt abateri de la disciplina şcolii;
- În cazul condiţiilor meteo deosebite, are obligaţia de a degaja căile de acces în unitate şi în incinta acesteia;
- Asigură baza materială pentru buna desfăşurare a evaluărilor precum şi a altor activităţi la nivelul unităţii şcolare;
- Răspunde de prezenţa personalului la timp în unitatea de învățământ şi solicită conducerii unității învoiri pentru subordonaţi sau propune graficul cu planificare în CO în funcţie de nevoile unității de învățământ;
- Organizarea şi gestionarea bazei materiale a unităţii de învăţământ;
- Administrează judicios şi responsabil patrimoniul unității, se preocupă permanent de revizii tehnice şi reparaţii la instalaţiile sanitare, mobilier, recuperarea pagubelor provocate de elevi;
- În limita dotărilor şi pregătirii profesionale a personalului, se va preocupa de repararea mobilierului, a uşilor şi dotărilor sălilor de clasă;
- Propune conducerii unității efectuarea periodică a lucrărilor de reparaţii, igienizare şi modernizare;
- În calitate de membru al comisiei de analiza ofertelor şi licitaţiilor, va promova calitatea, exigenţa şi respectarea cantităţilor de lucrări ce se vor contracta. Reprezintă conducerea unității la aceste activităţi şi se asigură că firmele contractante îşi respectă prevederile calitative în execuţia lucrărilor;
- Este membru în Comisia de licitaţie/ ofertare;
- Răspunde de inventarul unităţii;
- La sosirea în unitate a bunurilor, are obligaţia de a le înregistra în ordine cronologică, funcţie de documentele de primire;
- Întocmeşte Nota de Intrare şi Recepţie pe care o predă Compartimentului financiar-contabil;
- Eliberează bunurile primite pe baza Bonului de consum compartimentelor şi persoanelor desemnate de director;
- Înregistrează în Registrul numerelor de inventar mijloacele fixe şi inscripţionează numărul de inventar, pe acestea;
- Separat, ţine evidenţa obiectelor de inventar în folosinţă;
- La sfârşitul fiecărui an calendaristic (şi ori de câte ori intervine o schimbare) efectuează inventarierea faptică a patrimoniului împreună cu Comisia constituită la nivelul unităţii prin decizie internă şi centralizează propunerile de scoatere din uz a obiectelor cu termen de păstrare expirat;
- Este membru al comisiei de casare şi declasare a bunurilor;
- Asigurarea îndeplinirii formelor legale privind schimbarea destinaţiei bunurilor ce aparţin unităţii de învăţământ;
- În momentul în care intervine o schimbare în inventar are obligaţia de a întocmi noul inventar care va purta data la care s-a produs schimbarea;
- Este responsabil cu securitatea clădirii şi a patrimoniului;
- Controlează permanent sursele generatoare de incendii şi asigură dotările necesare pentru a preîntâmpina asemenea evenimente;
- Orice alte atribuţii specifice compartimentului, rezultând din legislaţia în vigoare, hotărârile consiliului de administraţie şi deciziile directorului, stabilite în sarcina sa, precizate explicit în fişa postului.

3. COMUNICARE ȘI RELAŢIONARE
3.1. Asigurarea condiţiilor de relaţionare eficientă cu întregul personal al unităţii de învăţământ.
- Contribuie la dezvoltarea unui climat favorabil muncii în echipă împreună cu personalul din subordine;
- Întreţine relaţii principiale cu întreg personalul unităţii.
3.2. Promovarea unui comportament asertiv în relaţiile cu personalul unităţii de învăţământ.
- Întreţine relaţii de colaborare cu personalul unităţii de învăţământ;
- Vine în sprijinul rezolvării situaţiilor conflictuale din unitate, evitând orice dispute cu terţe persoane.
3.3. Asigurarea comunicării cu factorii ierarhici superiori, familia, partenerii economici şi sociali.
- Folosește un limbaj adecvat, cordial în relaţiile cu factorii ierarhici superiori, părinţii și partenerii economici și sociali ai unitatii. Are spirit de cooperare, incluzând solicitudine cu toate persoanele cu care vine în contact în unitate.

4. MANAGEMENTUL CARIEREI ȘI AL DEZVOLTĂRII PERSONALE
4.1. Identificarea nevoilor proprii de dezvoltare.
- Manifestă interes pentru dezvoltarea profesională şi personală, iniţiativă și creativitate în activităţile pe care le desfăşoară.
4.2. Participarea la stagii de formare/cursuri de perfecţionare etc.
- Participă periodic la cursuri de perfecţionare în domeniu, arătând disponibilitate în investiţia resurselor umane.
4.3. Aplicarea în activitatea curentă a cunoştinţelor/abilităţilor/competenţelor dobândite prin formare continuă/perfecţionare.
- Arată competenţă în coordonarea activităţii de întreținere, reparații curente, curăţenie  și dezinsecţie din unitate;
- Aplică cu responsabilitate prevederile normelor în vigoare privind distribuirea produselor lactate și de panificaţie în unitate, precum și a fructelor, pe perioada desfăşurării cursurilor şcolare.

5. CONTRIBUŢIA LA DEZVOLTAREA INSTITUŢIONALĂ  ȘI LA PROMOVAREA IMAGINII UNITĂŢII ŞCOLARE
5.1. Promovarea sistemului de valori al unităţii la nivelul comunităţii.
- Contribuie la promovarea imaginii unității, împreună cu tot personalul, venind cu idei originale sau popularizând investiţiile ce s-au făcut în unitate.
5.2. Facilitarea procesului de cunoaştere, înţelegere, însuşire şi respectare a regulilor sociale.
- Manifestă interes pentru respectarea în unitate a regulamentelor;
- Încurajează disciplina muncii personalului din subordine;
- Evită orice conflict din unitate.
5.3. Participarea şi implicarea în procesul decizional în cadrul unității şi la elaborarea şi implementarea proiectului instituţional.
- Elaborează şi îmbunătăţeşte periodic proceduri operaţionale compatibile serviciului administrativ;
- Manifestă inovaţie în luarea unor decizii împreună cu conducerea unității; 
- Cunoaște prevederile proiectului de dezvoltare instituţională al unității și vine cu propuneri pentru îmbunătățirea acestuia.
5.4. Iniţierea şi derularea proiectelor şi parteneriatelor.
- Iniţiază şi elaborează proiecte și parteneriate cu diferiţi parteneri economici și sociali, urmărind derularea acestora în parametrii scopului urmărit.

5.5. Atragerea de sponsori în vederea dezvoltării bazei materiale a unităţii.
- Atrage sponsori în vederea dezvoltării bazei materiale a unităţii, încheind contracte de sponsorizare cu aceştia, cu aprobarea conducerii unităţii;
- Ţine legătura cu Asociaţia de părinţi a unității în vederea stabilirii necesităţilor şi nevoilor unității și atragerea de fonduri extrabugetare.

II. ALTE ATRIBUŢII
      a) In functie de nevoile specifice ale unitatii de invatamant, salariatul este obligat sa indeplineasca si alte sarcini repartizate de angajator, in conditiile legii.
b) Să respecte normele, procedurile de sănătate si securitate a muncii, de PSI si ISU, in condițiile legii. 
c) Comunicarea internă rapidă în cadrul unității de învățământ se realizează: prin grupurile oficiale de WhatsApp, prin e-mail, telefonic.

CONDUITA PROFESIONALĂ:
1. Manifestarea atitudinii morale și civice (limbaj, ținută, respect, comportament).
1. Utilizarea unui limbaj civilizat, politicos în totalitatea relațiilor interumane, eliminarea limbajului vulgar, a calomniei și denigrării altora;
2. Prezentarea la serviciu într-o ţinută decentă;  
3. Respectarea şefilor, a colegilor, a subalternilor, a persoanelor din afara unității, a elevilor;
4. Comportamentul la locul de muncă să fie unul civilizat punând pe primul loc relațiile interumane, armonia grupului, munca în echipa și randamentul muncii.
2. Respectarea și promovarea deontologiei profesionale.
1. Profesionalismul, stăpânirea domeniului în care desfăşoară activitate;
2. Munca tenace, eforturi susținute, perseverenta și implicare directă în activităţile pe le are în atribuţiile de serviciu;
3. Manifestarea spiritului de echipă (acțiunea gândită și înfăptuită în comun, coeziunea și întrajutorarea colegilor în realizarea activităţii).

D. SFERA RELAŢIONALĂ A TITULARULUI POSTULUI: 
1. Sfera relaţională internă:
a) Relaţii ierarhice: subordonat faţă de: director; director adjunct;
b) Relaţii funcţionale: cu salariaţii; 
c) Relaţii de colaborare: cu personalul didactic, didactic auxiliar, personalul administrativ unităţii de învăţământ;
d) Relaţii de reprezentare: reprezintă unitatea.

